Jānis Misiņš

Jānis Misiņš (dzimis  Tirzas pagastā, miris  Rīgā) bija latviešu bibliofils, bibliogrāfs un Latvijas zinātniskās bibliogrāfijas pamatlicējs. Misiņa bibliotēkas izveidotājs.

 Dzīvesgājums 
Dzimis 1862. gadā kā Tirzas pagasta Krāču māju saimnieka Jēkaba un viņa sievas Edes dēlsLVVA: Fonds 235, Apraksts 4, Lieta 2467, 11 lpp. Biežu slimošanas dēļ skolu nav varējis apmeklēt, izglītību ieguvis pašmācības ceļā. Kopš bērnības aizrāvies ar grāmatu lasīšanu un kolekcionēšanu. 1885. gadā Misiņš saņēma atļauju Tirzas pagasta "Krācēs" izveidot privātu, publikai pieejamu bibliotēku, nedaudz vēlāk turpat tika izveidota arī grāmatsietuve. 

Kādu laiku mācījies par aptiekāra palīgu. 

No 1892. gada bibliotēka un grāmatsietuve atradās Lejasciemā, kur Misiņš atvēra arī grāmatu veikalu. 1906. gadā pārcēlās uz Rīgu, kur turpināja nodarboties ar grāmatu izdošanu. No 1911. līdz 1914. gadam Misiņš bija Rīgas Latviešu biedrības Zinību komisijas bibliotekārs. Kara laikā grāmatu veikalu slēdzis. Bēgļu laikā bijis Baltijas bēgļu komitejas aptiekas darbvedis. Neilgajā Latvijas SPR periodā 1919. gadā bija iecelts par Latvijas arhīva pārzini. 

No 1919. līdz 1920. gadam Misiņš bija Latvijas Centrālās bibliotēkas (tagadējās Latvijas Nacionālās bibliotēkas) vadītājs, bet no 1920. līdz 1938. gadam Rīgas pilsētas bibliotēkas (tagadējā LZA Fundamentālā bibliotēka) latviešu grāmatu nodaļas Skolas ielā 3 vadītājs un direktora vietnieks.
1925. gadā Misiņš nodeva savu bibliotēku Rīgas pilsētas valdei un tā ieguva Misiņa bibliotēkas nosaukumu (tagad Latvijas Universitātes bibliotēkas Misiņa bibliotēka). 

Miris 1945. gada 17. janvārī Rīgā, apbedīts Rīgas Meža kapos.

 Darbi 
Dažādu pētījumu un bibliogrāfiju autors. Par vienu no nozīmīgākajiem darbiem tiek uzskatīts 

 Latviešu rakstniecības rādītājs. 1-2 sējumi. Rīga: Latviešu Grāmatu tirgotāju un izdevēju biedrības apgāds, 1924. — 1937. Atkārtots izdevums: Kultūras fonds, 1937. - 1141 lpp. 

 Literatūra 
 Jānis Misiņš. Rīga: Latvijas PSR Zinātņu akadēmijas izdevniecība, 1962. - 175 lpp.
 Atsauces 

Kategorija:1862. gadā dzimušie
Kategorija:1945. gadā mirušie
Kategorija:Latvijas cilvēki
Kategorija:Triju Zvaigžņu ordeņa komandieri
Kategorija:Triju Zvaigžņu ordeņa virsnieki
Kategorija:Rīgas Meža kapos apbedītie
Kategorija:Gulbenes novadā dzimušie